Diari Oficial de la Generalitat Valenciana


Sumari del DOGV 875, del 25-07-1988 (1988/811716)

DECRET 107/1988, de 18 de juliol, del Consell de la Generalitat Valenciana, pel qual es autoritzada la Universitat de València perque organitzat a Castelló ensenyaments del segon cicle de la Llicenciatura en Químiques i de la Llicenciatura en Dret.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/07/18/107/dof/vci/html**

### Dades del document

Número de DOGV
:   875

Data del DOGV
:   25-07-1988

Secció del DOGV
:   DISPOSICIONS GENERALS

Número del document
:   1988/811716


Data del document
:   18-07-1988

Organisme emissor
:   Conselleria de Cultura, Educació i Ciència

Tipus de document
:   Decret

Decret 107/1988, de 18 de julio, del Consell de la Generalitat Valenciana, pel qual s'autoritza la Universitat de València perquè organitze a Castelló ensenyaments del segon cicle de la Llicenciatura en Químiques i de la Llicenciatura de Dret.  
L'Estatut d'autonomia de la Comunitat Valenciana, aprovat per la Llei Orgànica 5/1982, d'1 de juliol, complementat per la Llei Orgànica 12/1982, de 10 d'agost, estableix en l'article 35 que correspon a la Generalitat Valenciana la competència plena en la regulació i l'administració de l'ensenyament en tots els nivells, i els graus, les modalitats i les especialitats, sense perjudici de la que li corresponga a l'Estat.  
La Llei Orgànica 11/1983, de 25 d'agost, de Reforma Universitària, específica les competéncies de les Comunitats Autònomes en relació amb les Universitats.  
El Reial Decret 2633/1985, de 10 de novembre, sobre traspàs de serveis de l'Administració de l'Estat a la Generalitat Valenciana, estableix en l'annex I.B) les competéncies i les funcions que assumeix la Generalitat Valenciana en matèria d'Universitats.  
La Universitat de València va sol·licitar a la Generalitat Valenciana, per acord del Consell Social, la modificació de la Facultat de Dret i de la Facultat de Químiques, per estendre els ensenyaments de segon cicle en el campus universitari de Castelló.  
El Consell Interuniversitari de la Comunitat Valenciana va conèixer, segons que disposa l'article 5.2. de la Llei de la Generalitat Valenciana 3/1985, de 9 de març, de coordinació interuniversitària a la Comunitat Valenciana, pel que fa a la transformació i a l'ampliació de Centres Universitaris, en la sessió de 27 de novembre de 1987, la sol·licitud de la Universitat de València sobre la modificació dels Centres Universitaris esmentats.  
En el marc d'una coordinació i d'una programació adient dels estudis superiors i per tal d'atendre la creixent demanda social de titulats, el present Decret respon a la necessitat d'ampliar i de distribuir l'oferta d'ensenyaments universitaris a la Comunitat Valenciana.  
En atenció d'aquests motius, coneguda la sol·licitud de la Universitat de València pel Consell Interuniversitari de la Comunitat Valenciana, segons que preveu la Resolució 37/11.2 del Ple de les Corts Valencianes, amb l'informe favorable del Consell d'Universitats, a propuesta del Conseller de Cultura, Educació i Ciència, i amb la deliberació prèvia del Consell de la Generalitat Valenciana, en la sessió de 18 de juliol de 1988,  
DECRETE:  
Article primer  
Es autoritzada la Universitat de València perquè la Facultat de Químiques organitze, a les instal·lacions universitàries de Castelló, el segon cicle dels ensenyaments conduents al títol de Llicenciat en Químiques, especialitat de Química Industrial.  
Article segon  
Es autoritzada la Universitat de València perquè la Facultat de Dret organitze, a les instal·lacions universitàries de Castelló, el segon cicle dels ensenyaments conduents al títol de Llicenciat en Dret, especialitat Dret Privat.  
DISPOSICIO ADDICIONAL  
Les activitats referides als ensenyaments contemplats en els articles primer i segon d'aquest Decret s'iniciaran en el curs acadèmic 1988/89.  
DISPOSICIONS FINALS  
Primera  
Es autoritzada la Conselleria de Cultura, Educació i Ciència perquè, dins l'àmbit de les seues competéncies, dicte les disposicions que calguen per al desenrotllament adient del que disposa aquest Decret.  
Segona  
Aquest Decret vigirà l'endemà de la publicació en el Diari Oficial de la Generalitat Valenciana.  
València, 18 de juliol de 1988.  
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI